Diari Oficial de la Generalitat Valenciana


Sumari del DOGV 2192, del 25-01-1994 (1994/830337)

ORDRE de 20 de desembre de 1993, de la Conselleria d'Educació i Ciència, per la qual s'autoritza l'ampliació d'una unitat en el nivell de Pre-escolar en el centre docent privat Sagrada Família d'Alzira (valència).
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/12/20/(3)/dof/vci/html**

### Dades del document

Número de DOGV
:   2192

Data del DOGV
:   25-01-1994

Secció del DOGV
:   DISPOSICIONS GENERALS

Número del document
:   1994/830337


Data del document
:   20-12-1993

Organisme emissor
:   Conselleria de Educació i Ciència

Tipus de document
:   Ordre

ORDRE de 20 de desembre de 1993, de la Conselleria d'Educació i Ciència, per la qual s'autoritza l'ampliació d'una unitat en el nivell de Pre-escolar en el centre docent privat Sagrada Familia d'Alzira (València). [94/0182]  
Vist l'expedient incoat a instància de Desamparados Pilar Cháfer Gramage, en representació de la titularitat del centre privat d'Educació Pre-escolar i d'Educació Primària Sagrada Familia, situat al carrer de la Sagrada Família, 38, d'Alzira (València), amb el codi número 11661063, pel qual se sol·licita l'autorització d'una unitat addicional d'Educació Pre-escolar.  
Vist que la Unitat Tècnica ha emès un informe favorable pel fet que el centre disposa dels espais i de les condicions necessàries per a accedir a allò sol·licitat.  
Atès que el centre té dues unitats autoritzades i que, per tant, amb la unitat sol·licitada pot impartir el segon cicle complet d'Educació Infantil, en compliment del que estableix la disposició transitòria cinquena del Reial Decret 1004/1991, de 14 de juny.  
Atesa la Llei Orgànica Reguladora del Dret a l'Educació, la Llei General d'Educació, el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris i el Reial Decret 1004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Únic  
Autoritzar l'ampliació d'una unitat d'Educació Pre-escolar, amb 40 llocs escolars, en el centre docent privat Sagrada Familia, situat al carrer de la Sagrada Família, 38, d'Alzira (València) i amb el codi número 21171269, de manera que aquest quedarà configurat, en el nivell educatiu que es modifica, amb tres unitats de Pre-escolar i 120 llocs escolars.  
L'esmentada capacitat vigirà mentre no s'autoritze la implantació del segon cicle d'Educació Infantil dins del marc temporal del calendari establert pel Reial Decret 986/1991, de 14 de juny , modificat pel Reial Decret 535/1993, de 12 d'abril, i atenent les condicions previstes en l'Ordre de 17 de juny de 1992, d'aquesta conselleria, publicada en el DOGV núm. 1827, de 16 de juliol de 1992.  
DISPOSICIÓ ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
DISPOSICIÓ FINAL  
Contra aquesta ordre, que posa fi a la via administrativa segons que disposa l'article 109.c de la Llei 30/1992, podrà interposar-s'hi recurs contenciós administratiu, amb la comunicació prèvia davant el Conseller d'Educació i Ciència tal com exigeix l'article 110.3 de la llei esmentada, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana, d'acord amb el que disposa l'article 58.3 de la Llei de la Jurisdicció Contenciosa Administrativa.  
València, 20 de desembre de 1993  
El Conseller d'Educació i Ciència,  
JOAN ROMERO GONZÁLEZ


Còpia Permalink ELI